**Prilog 1: Tehnički opis**

**1. Opis građevine**

Predmet ovog projekta je odlagalište otpada „Sv. Kuzam“, Grad Pag, na k.č. 6546/1, 6546/2,

6548‐dio, 6550/1, 6550/2, 6551, 6552, 6553, 6554/1, 6554/2, 6554/3, 6558, 6559, 6560, 6561, 6562, 6563, 6564, 6566/1, 6566/2, 6566/3, 6567, 6568, 6569, 6570, 6571, 6572, 6573, 6574/1, 6574/2, 6576/1, 6576/2, 6576/3, 6579/1, 6579/2, 6580, 6581, 6582/1, 6582/2, 6586, 6589, 6590, 6592, 6594, 6595/1, 6595/2, 6596/1, 6596/2, 6597, 6600/1, 6600/2, 6600/3, 6601/1, 6601/2, 6602, 6604, 6605/1, 6605/2, 6606, 6607, 6608, 6610, 6611, 6616‐dio, 6617, 6640‐dio, 6641‐dio, 6642, 6643‐dio i 6644‐dio (buduća k.č. 6580); sve k.o. Pag (naselje Pag, grad Pag).

Od postojećih katastarskih čestica, formirat će se nova k.č.br. 6580, i to na način kako je detaljno opisano u Geodetskom projektu oznake 69/2016 od srpnja 2017. godine, Mapa 2/2. Novoformirana građevna čestica (k.č.br. 6580 u k.o. Pag), imat će približno pravokutan oblik,

dimenzija oko 190 x 210 m i ukupne površine 39.544 m2.

Odlagalište neopasnog otpada Sv. Kuzam se nalazi na udaljenosti od oko 2,2 km, zračne linije, jugoistočno od centra Grada Paga, izvan građevinskog područja (naselja i izvan naselja).

Lokacija zahvata se nalazi uz lokalnu cestu LC 63006 Pag ‐ Košljun i neposredno uz more, koje je, od ograde odlagališta, udaljeno 10 m sjevernije.

Na udaljenosti od oko 400 m, sjeverozapadno od odlagališta, nalazi se arheološko nalazište Stari grad sa svetištem i crkvom Sv. Marije, a na udaljenosti od oko 1.000 m sjeverozapadno od odlagališta, nalaze se prve kuće.

Glavni projekt je izrađen u skladu sa posebnim uvjetima gradnje:

* Ministarstvo rada i mirovinskog sustava, Inspektor rada
* Ministarstvo zdravstva, Uprava za sanitarnu inspekciju
* Ministarstva kulture, Uprava za zaštitu kulturne baštine
* Ministarstvo poljoprivrede
* Ministarstva unutarnjih poslova, Policijska uprava zadarska
* HAKOM
* Hrvatske vode, VGO za slivove južnog Jadrana
* Županijske uprave za ceste Zadarske županije
* HEP‐Operater distribucijskog sustava d.o.o., Elektra Zadar
* EVC Croatia Plin d.o.o., podružnica Zadar
* Komunalno društvo Pag d.o.o.
* Grad Pag, Upravni odjel za komunalni sustav i prostorno uređenje
* Čistoće Pag d.o.o.

**2. Zajednički tehnički opis**

Za odlagalište otpada Sv. Kuzam u travnju 2005. godine izrađena je **Studija o utjecaju na okoliš** odlagališta otpada I. kategorije „Sv. Kuzam“ – Pag, IPZ Uniprojekt MCF d.o.o., Zagreb, koja jeocijenjena pozitivno od strane Ministarstva zaštite okoliša, prostornog uređenja i graditeljstva ina temelju koje je izdalo **Rješenje** o prihvatljivosti zahvata na okoliš, Klasa: UP/I 351‐03/05‐02/0044, Ur. Broj: 531‐08‐3‐1—ZV‐05‐4 od 25.05.2006.

Na bazi **Stručne podloge** za izdavanje lokacijske dozvole odlagališta otpada „Sv. Kuzam“ ‐ Pag iz rujna 2005. godine koje je izradio IPZ Uniprojekt MCF d.o.o. iz Zagreba, odlagalište otpada dobilo je **lokacijsku dozvolu** u studenom 2006. godine, Klasa: UP/I‐350‐05/04‐01/21, Ur.br: 2198‐11‐06‐07.

Na bazi **Glavnog projekta** uređenja i konačnog zatvaranja odlagališta komunalnog otpada “Sv. Kuzam” u Pagu koji je izrađen od strane H‐Projekt d.o.o., Zagreb, 2007. godine, odlagalište je dobilo **Potvrdu glavnog projekta**, 13.11.2009. godine, Klasa: 361‐03/09‐05/8, Ur.br: 2198/1‐11‐5‐09‐2. Nakon toga je izdana Izmjena Potvrde glavnog projekta od 08.11.2011. g. (KLASA: 361‐03/11‐05/24, URBROJ: 2198/1‐11‐5/1‐11‐2) te Rješenje o izmjeni potvrde glavnog projekta od 26.10.2015. godine (KLASA: UP/I‐361‐03/15‐01/000031, URBROJ: 2198/1‐11‐5/1‐15‐003).

Tijekom sedam godina radova na uređenju i sanaciji odlagališta otpada Sv. Kuzam, pokazala se potreba za izmjenama i dopunama važeće Lokacijske dozvole, a osnovni razlozi su slijedeći:

* Tijekom sanacije je došlo do izmjene niza zakona i propisa kao i odstupanja od postojeće projektne dokumentacije i dozvole za građenje, kojima se definira gospodarenje otpadom i izgradnja odlagališta otpada (npr. Zakon o održivom gospodarenju otpadom iz 2013. godine, Zakon o prostornom uređenju iz 2013. godine, Zakon o gradnji iz 2013. godine, Zakon o zaštiti okoliša iz 2013. godine itd.), što je dovelo do potrebe prilagodbe procesa sanacije novoj zakonskoj regulativi.
* Tijekom sanacije, a sukladno prethodno navedenom procesu izmjena zakonske regulative Republike Hrvatske, proizašla je potreba za naglašavanjem etapnosti i faznosti sanacije, sa ciljem razmatranja različitih mogućnosti financiranja cjelokupnog projekta sanacije i ishođenja odvojenih uporabnih dozvola za pojedinu izvedenu etapu i fazu.

Sukladno navedenom, izrađen je **Elaborat zaštite okoliša** u postupku ocjene o potrebi procjene utjecaja na okoliš – izmjena zahvata sanacije odlagališta otpada „Sv. Kuzam“ – Grad Pag, , koji je izrađen od strane Maxicon d.o.o., Zagreb, 2016. godine, koja je ocijenjena pozitivno od strane Ministarstva zaštite okoliša i energetike i na temelju koje je izdalo **Rješenje**, Klasa: UP/I351‐03/16‐08/187, Ur. Broj: 517‐06‐2‐1‐1‐17‐10 od 16.01.2017. godine.

Temeljem **Idejnog projekta** oznake 1731‐P od studenog/prosinca 2017. godine od strane poduzeća RINEX d.o.o. iz Rijeke je izdana Izmjena i/ili dopuna lokacijske dozvole iz 2009. godine u pogledu Reciklažnog dvorišta (KLASA: UP/I‐350‐05/18‐01/000004, URBROJ: 2198/1‐07‐05/1‐18‐0010, od 07.05.2018. g.

**Idejnim projektom** za izmjenu i dopunu Lokacijske dozvole, H‐Projekt d.o.o., Zagreb, iz ožujka 2017. godine su definirane potrebe izmjene građevina i infrastrukture s obzirom na izvedeno stanje, zatim za izgradnjom novih građevina i infrastrukturnih sustava na lokaciji odlagališta otpada Sv. Kuzam, a koji će se nadovezati na izvedene građevine i infrastrukturne sustave na lokaciji, kako bi, u konačnici, činili tri funkcionalne cjeline ‐ odlagališni prostor (odlagalište otpada), reciklažno dvorište i prostor za skladištenje. Na temelju navedenog Idejnog projekta izdana je **Izmjena i/ili dopuna Lokacijske dozvole** u listopadu 2017. godine, Klasa: UP/I‐350‐05/17‐01/000006, Ur.br: 2198/1‐11‐5/1‐17‐0015, koja je Rješenjem poništena te je zamijenjena **novom izmjenom i/ili dopunom lokacijske dozvole** u svibnju 2018. godine, Klasa: UP/I‐350‐05/17‐01/000006, Ur.br: 2198/1‐07‐05/1‐18‐0023, i to u sljedeće 3 Etape:

**Etapa 1** ‐ Odlagalište otpada, izgradit će se u tri faze:

* Faza 1 ‐ obuhvaća sanaciju odlagališnog prostora "in situ", u što ulazi izgradnja brtvenog sustava preko postojećeg, starog, otpada, izgradnja sustava za prihvat procjednih voda, izgradnja obodne ceste i obodnog nasipa, izgradnja dijela sustava za oborinske vode, izvedba porte, izgradnja elektroopskrbne mreže, izvedba ograde, izgradnja vanjske hidrantske mreže te ostali radovi koji su izvedeni tijekom dosadašnjeg dijela uređenja i sanacije odlagališta otpada Sv. Kuzam.
* Faza 2 ‐ obuhvaća izgradnju obodnog nasipa na izvedenom brtvenom sustavu te izgradnju dijela sustava za prihvat procjednih voda sa spojem na izvedeni sustav, a sve radi prihvata novog otpada,
* Faza 3 ‐ obuhvaća zatvaranje odlagališnog prostora, odnosno izgradnju prekrivnog brtveni sustava preko ugrađenog otpada i izvedbu pasivnog sustava otplinjavanja na zatvorenom odlagalištu.

**Etapa 2** ‐ Reciklažno dvorište, izgradit će se u dvije faze:

* Faza 1 ‐ obuhvaća izgradnju prometnih površina, izvedbu građevine za zaposlene (kontejnerskog tipa), izvedbu montažne kolne vage, izgradnju dijela infrastrukture (elektroopskrbna mreža, vodoopskrba, odvodnja sanitarnih voda, odvodnja oborinskih voda, itd.), nabavu komunalne opreme, odnosno kanti i kontejnera za skladištenje odvojeno sakupljenih sastavnica komunalnog otpada te ostale radove koji su izvedeni tijekom dosadašnjeg dijela uređenja i sanacije odlagališta otpada Sv. Kuzam,
* Faza 2 ‐ obuhvaća izgradnju hale i nabavu opreme za sortiranje i skladištenje

**Etapa 3** ‐ Prostor za skladištenje s nadstrešnicom, izgradit će se kao jedna funkcionalna cjelina, koji obuhvaća izgradnju novih prometnih površina, izgradnju nadstrešnice te izgradnju dijela sustava za odvodnju oborinskih voda sa spojem na izvedeni sustav.

**Predmet ovog nadmetanja je izgradnja Etapa 1 - Faza 2.**

Na odlagalištu „Sv. Kuzam“ su djelomično izvedeni radovi. U tablici 0/1 navedene su građevine i prateći sadržaji prema Potvrdi Glavnog projekta i građevine prema Lokacijskoj dozvoli i to samo za Etape 1, Faze 2 koja je predmet ovog Glavnog projekta i nadmetanja.

Tablica 0/1:

|  |  |  |
| --- | --- | --- |
| **Red br.** | **A – Građevine prema postojećoj dozvoli za građenje** | **B – Građevine prema Lokacijskoj dozvoli Etapa 1 – Faza 2** |
| 1 | Bez nasipa | Dodaje se nasip |
| 2 | Sustav odvodnje procjedne vode | Dodaje se dio sustava |

**3. Opis smještaja građevine na građevnoj čestici**

**Etapa 1 ‐ Odlagalište otpada**

Odlagalište otpada je dio složene građevine, koji se odnosi na prostor na odlagalištu neopasnog

otpada Sv. Kuzam, koji je u funkciji zbrinjavanja neopasnog otpada na lokaciji.

Odlagalište otpada se predviđa izgraditi u tri faze.

Etapa 1, Faza 1, obuhvaća sve radove na izgradnji, koji su izvedeni prema važećoj Potvrdi Glavnog projekta (Klasa: 361‐03/09‐05/8, Ur.broj: 2198/1‐11‐5‐09‐2, od 13. studenog 2009. godine) i koji su izvedeni do rujna 2016. godine, a koji obuhvaćaju slijedeće osnovne radove, građevine i infrastrukturne sustave:

* Oblikovanje postojećeg, starog otpada, radi osiguranja stabilnosti ugrađenog otpada,
* Izvedbu obodnog nasipa i obodne ceste u kruni nasipa, radi definiranja površine za zbrinjavanje otpada, kontrole procjednih voda te osiguranja pristupa površini na kojoj se zbrinjava otpad,
* Izvedbu brtvenog sustava preko ugrađenog otpada, radi sprječavanja prodora voda u stari otpad i osiguranja vodonepropusne podloge za odlaganje novog otpada,
* Izvedbu sustava za prihvat i recirkulaciju procjednih voda,
* Izvedbu bunara za otplinjavanje,
* Izvedbu sustava za prihvat i odvodnju oborinskih voda,
* Izvedbu ograde s ulaznim vratima,
* Izvedbu porte kontejnerskog tipa,
* Izvedbu platoa za pranje kotača vozila sa sustavom odvodnje u bazen za procjedne vode,
* Izvedbu vanjske hidrantske mreže,
* Izvedbu dijela elektroopskrbnog sustava,
* Izvedba dijela elektroničke komunikacijske infrastrukture,
* Izvedbu dijela zelenog pojasa uz ogradu, itd.

**Etapa 1, Faza 2 (predmet ovog glavnog projekta**), obuhvaća radove koji će se izvesti za potrebe izvedbe nove plohe za odlaganje novog neopasnog otpada, a koji obuhvaćaju slijedeće osnovne radove, građevine i infrastrukturne sustave:

* Izvedbu novog obodnog nasipa na izvedenom brtvenom sustavu, radi definiranja nove vodonepropusne površine za zbrinjavanje otpada te kontrole procjednih voda s nove plohe uz izvedbu spoja na izvedeni sustav za prihvat i recirkulaciju procjednih voda,

Etapa 1, Faza 3, obuhvaća radove na ugradnji prekrivnog brtvenog sustava preko ugrađenog otpada te izvedbu pasivnog sustava otplinjavanja s ugradnjom biofiltera na bunare za otplinjavanje, odnosno obuhvaća radove na zatvaranju odlagališta otpada.

**Etapa 2 ‐ Reciklažno dvorište**

Reciklažno dvorište je dio složene građevine, koji se odnosi na prostor na odlagalištu neopasnog otpada Sv. Kuzam, koji je u funkciji prihvata, sortiranja i skladištenja prethodno odvojeno sakupljenih sastavnica komunalnog otpada.

Reciklažno dvorište se predviđa izgraditi u dvije faze.

Etapa 2, Faza 1, obuhvaća sve radove na izgradnji, koji su izvedeni prema važećoj Potvrdi Glavnog projekta (Klasa: 361‐03/09‐05/8, Ur.broj: 2198/1‐11‐5‐09‐2, od 13. studenog 2009. godine) i koji su izvedeni do rujna 2016. godine, a koji obuhvaćaju slijedeće osnovne radove, građevine i infrastrukturne sustave:

* Izvedbu prometne površine,
* Izvedbu građevine za zaposlene, kontejnerskog tipa,
* Izvedbu mobilne (montažne) kolne vage,
* Izvedbu sustava za prihvat i odvodnju oborinskih voda,
* Izvedbu vodoopskrbnog sustava,
* Izvedbu sustava za odvodnju sanitarnih voda,
* Izvedbu dijela elektroopskrbnog sustava,
* Izvedba dijela elektroničke komunikacijske infrastrukture,
* Nabavu dijela komunalne opreme za skladištenje sastavnica komunalnog otpada, itd.

Etapa 2, Faza 2, obuhvaća radove koji će se izvesti za potrebe izvedbe nove hale za prihvata, sortiranja i skladištenja prethodno odvojeno sakupljenih sastavnica komunalnog otpada, a koji obuhvaćaju slijedeće osnovne radove, građevine i infrastrukturne sustave:

* Izvedbu nove hale na izvedenoj prometnoj površini,
* Izvedbu sustava za odvodnju voda s podne površine hale,
* Izvedbu dijela elektroopskrbnog sustava,
* Izvedbu unutarnje hidrantske mreže,
* Izvedbu sustava vatrodojave,
* Nabavu sortirne linije za ručno sortiranje prethodno izdvojenih sastavnica komunalnog otpada (papira, plastike, metala i tekstila) te odgovarajuće preše za baliranje otpada,
* Nabavu zatvorenog mobilnog kontejnerskog sklopa, za provedbu procesa ubrzane aerobne razgradnje biootpada u kontroliranim uvjetima,
* Nabavu dijela komunalne opreme za skladištenje sastavnica komunalnog otpada, itd.

**Etapa 3 ‐ Prostor za skladištenje s nadstrešnicom**

Prostor za skladištenje s nadstrešnicom je dio složene građevine, koji se odnosi na prostor na odlagalištu neopasnog otpada Sv. Kuzam, koji je u funkciji skladištenja prethodno odvojeno sakupljenih sastavnica komunalnog otpada.

Radovi na izgradnji prostor za skladištenje s nadstrešnicom, obuhvaćaju slijedeće osnovne radove, građevine i infrastrukturne sustave:

* Izvedbu nove prometne površine sa spojem na izvedenu obodnu cestu i izvedenu prometnu površinu reciklažnog dvorišta,
* Izvedbu nove nadstrešnice,
* Izvedbu sustava za odvodnju voda s podne površine ispod nadstrešnice, sa spojem na izvedeni sustav za procjedne vode,
* Izvedbu sustava za prihvat i odvodnju oborinskih voda, sa spojem na izvedeni sustav za oborinske vode,
* Izmještanje dijela ograde sa sjeverne strane nadstrešnice, itd.

**4. Opis namjene građevine**

Odlagalište neopasnog otpada Sv. Kuzam je složena građevina infrastrukture, namijenjena za djelatnosti gospodarenja otpadom. Građevina se sastoji od tri funkcionalne cjeline: odlagališnog prostora, reciklažnog dvorišta i prostor za skladištenje.

Odlagališni prostor je prostor za odlaganje otpada s pratećim građevinama, namijenjen za prihvat i odlaganje otpada te sakupljanje procjednih voda koje nastaju iz odloženog otpada Predmet ovog Glavnog projekta.

Reciklažno dvorište je namijenjeno skladištenju i mehaničkoj obradi odvojeno sakupljenih sastavnica otpada. Nije predmet ovog Glavnog projekta.

Prostor za skladištenje je namijenjen skladištenju obrađenih odvojeno sakupljenih sastavnica otpada. Nije predmet ovog Glavnog projekta.

**5. Opis načina priključenja na prometnu površinu**

Građevna čestica je priključena na lokalnu cestu LC 63006 Pag ‐ Košljun, na koju se nastavlja izvedena asfaltirana obodna cesta oko površine za odlaganje otpada.

**6. Opis načina priključenja na komunalnu infrastrukturu**

Građevina je priključena na sustav javne vodoopskrbe preko izvedenog vodomjernog okna u zoni ulaza u odlagalište, iz kojeg se napaja i izvedena vanjska hidrantska mreža koja nije predmet Etape 1 faze 2.

Priključak na sustav javne odvodnje nije predviđen. Sanitarne vode će se zbrinjavati ispuštanjem u izvedenu nepropusnu sabirnu jamu uz odvoz sadržaja od strane ovlaštene osobe. U Etapi 1 fazi 2 nije predviđen sustav odvodnje sanitarnih voda.

Građevina je priključena na niskonaponsku distributivnu mrežu, podzemnim kabelima, preko samostojećeg kabelskog razvodnog ormara (KRO) smještenog uz ulaz na odlagalište te glavnog razdjelnika (GR) smještenog na reciklažnom dvorištu. Za potrebe Etape 1 faze 2 nema potrebe za povećanjem vršne snage.

**7. Uporaba dijelova građevine**

Predviđeno je ishođenje odvojenih uporabnih dozvola za svaku fazu. Radi povezanosti infrastrukturnih sustava, neophodno je slijediti redoslijed izgradnje i izdavanja uporabnih dozvola, kako slijedi:

1. Uporabna dozvola za Etapu 1, Fazu 1,
2. Uporabna dozvola za Etapu 2, Fazu 1.

Ostale uporabne dozvole, moguće je ishoditi proizvoljnim redoslijedom, ali uz slijedeće uvjete:

* **Uporabna dozvola za Etapu 1, Fazu 2 (predmet ovog Glavnog projekta), uz uvjet da postoji Uporabna dozvola za Etapu 1, Fazu 1,**
* Uporabna dozvola za Etapu 1, Fazu 3, uz uvjet da postoji Uporabna dozvola za Etapu 1, Fazu 2,
* Uporabna dozvola za Etapu 2, Fazu 2, uz uvjet da postoji Uporabna dozvola za Etapu 2, Fazu 1,
* Uporabna dozvola za Etapu 3, uz uvjet da postoji Uporabna dozvola za Etapu 1, Fazu 2.